Játékos mondókák

Hüvelykujjam fölébredt,

Nyújtózkodott, jó reggelt.

Négy kis szomszéd rá felkelt:

Jó reggelt, jó reggelt!

Hajlik a fűzfa, földig fátyol,

Gólya a vízbe földig lábol,

Most ide pillant, most odanéz,

Csőribe máris a béka vitéz.

Vau, vau! Bodri kutya így ugat,

A házából is kiszalad.

A farkát vígan csóválja,

Hazajött a gazdája.

Ég a gyertya, ég

El ne aludjék,

Aki lángot látni akar,

Mind leguggoljék!

Húzz-húzz engemet,

Én is húzlak tégedet,

Amelyikünk elesik,

Az lesz a legkisebbik.

Cini-cini muzsika,

Táncol a kis …ka

Jobbra dől meg balra dől,

Tücsök koma hegedül.

Ilyen nagy az óriás,

Nyújtózkodjunk kis pajtás.

Ilyen kicsi a törpe,

Guggoljunk le a földre.

Mackó, mackó ugorjál,

Sürögjél és forogjál,

Emeld fel a mancsodat,

Tegyed szét a lábadat.